पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। बैचलर्स ऑफ कम्प्यूटर साइंस (बीसीए) के दोनों वर्षों का रिजल्ट सोमवार को दिन भर पंजाब यूनिवर्सिटी (पीयू) में हंगामे का सबब बना रहा। सेकेंड ईयर के पेपर में कैल्कुलेटर के इस्तेमाल की इजाजत न मिलने से फेल हुए डीएवी स्टूडेंट्स ने कैम्पस में जमकर नारेबाजी की। वहीं, फस्र्ट ईयर स्टूडेंट्स का महज 29 परसेंट रिजल्ट आने पर पीयू के प्रशासनिक अफसरों ने चिंतन मीटिंग की।
रिजल्ट खराब होने की वजह की जांच के लिए पीयू ने पांच सदस्यीय कमेटी बना दी है। सेकेंड ईयर रिजल्ट के मसले पर संबंधित कॉलेजों के स्टूडेंट्स का रिकॉर्ड भी मंगवाया गया है। डीएवी कॉलेज के स्टूडेंट्स ने पेपरों के दौरान आरोप लगाया था कि उन्हें कम्प्यूटर बेस्ड न्यूमेरिकल एंड स्टेटिस्टिकल मैथड पेपर में कैल्कुलेटर की इजाजत नहीं दी गई। उनका कहना था कि उन्होंने लिखित शिकायत दी, जो पीयू तक नहीं पहुंची। कैल्कुलेटर की मंजूरी न मिलने से माक्र्स कम आए, उन्हें ग्रेस माक्र्स दिए जाएं।
मार्किंग भी ठीक नहीं हुई। एडमिनिस्ट्रेटिव ब्लॉक के सामने प्रदर्शन करते हुए स्टूडेंट्स ने सभी पेपर री चेक कराने की मांग की। डीएवी कॉलेज सेक्टर-10 और गवर्नमेंट कॉलेज सेक्टर-42 में भी दिक्कत आई थी। स्टूडेंट्स ने कहा कि पेपर दोबारा चेक कराए जाएं, कोई रकम न ली जाए। रिजल्ट 15 दिन में घोषित करें।
बीसीए मैथ्स में पूरी यूनिट ही फेल
पंजाब यूनिवर्सिटी से एफिलिएटेड कॉलेज में बीसीए फस्र्ट ईयर के एक युनिट में मैथ्स में सभी स्टूडेंट फेल। पीयू का कुल पास परसेंटेज 29 परसेंट जो पिछले साल 31 परसेंट था। इस नतीजे को देखते हुए पीयू ने पांच सदस्यीय कमेटी का गठन किया है जो खराब रिजल्ट के नतीजों को जांचेगी और पीयू को इसका हल बताएगी। कमेटी में यदि एग्जामिनर्स की लापरवाही साबित हो जाती है तो उन पर भी कार्रवाई की जाएगी। कंट्रोलर प्रो परविंदर सिंह ने कमेटी बनाने की पुष्टि की है।
हमारे पास शिकायतें आई हैं। पीयू ने अपने तौर पर प्रयास शुरू कर दिए हैं ताकि पता लगे कि कमी कहां पर है। एक या दो कॉलेजों में बीसीए सेकेंड ईयर के पेपर में दिक्कत आई है तो उन स्टूडेंट्स को तलाशने और री चेकिंग में समय लगेगा। हमने रिकॉर्ड निकालने के निर्देश जारी कर दिए हैं। -परविंदर सिंह, कंट्रोलर एग्जामिनेशन, पीयू
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva hin_Deva zho_Hant eng_Latn